Document ID: 32010R0726

A BIZOTTSÁG 726/2010/EU RENDELETE
(2010. augusztus 12.)
a méhészeti termékek termelésének és forgalmazásának általános feltételeit javító intézkedésekről szóló 797/2004/EK tanácsi rendelet végrehajtásának részletes szabályairól szóló 917/2004/EK rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 110. cikkére, összefüggésben 4. cikkével,
mivel:
(1)
A 917/2004/EK bizottsági rendelet (2) megállapítja az 1234/2007/EK rendelet szerinti nemzeti méhészeti programok végrehajtásához szükséges rendelkezéseket. E programok közösségi finanszírozása a 917/2004/EK rendelet I. mellékletében tagállamonként felsorolt méhállomány szerint történik.
(2)
Az ágazat helyzetére vonatkozó szerkezeti adatoknak a 917/2004/EK rendelet 1. cikke a) pontja szerinti frissítését szolgáló tagállami bejelentések alapján változás történt a kaptárak számát tekintve.
(3)
A 917/2004/EK rendeletet ezért ennek megfelelően módosítani szükséges.
(4)
Mivel a 917/2004/EK rendelet 2. cikkének (3) bekezdése augusztus 31-ét jelöli meg a méhészeti program azon évére megállapított intézkedések végrehajtási határidejéül, amelyre a szóban forgó intézkedéseket előirányozták, e rendeletet célszerű a 2010/2011. gazdasági évtől alkalmazni.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 917/2004/EK rendelet I. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet először a 2010/2011. gazdasági évre vonatkozó programokra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. augusztus 12-én.

Labels: 7
3
15
6